=== Politianmeldelse og retssag ===
I januar 2011 undersøgte ''Weekendavisens'' [[Poul Pilgaard Johnsen]] bl.a. ved hjælp af [[aktindsigt]] givet af universitetet omstændighederne omkring Penkowas doktordisputats. Journalisten bad Københavns Universitet om kontrakten med det spanske firma, der havde stået for de såkaldte "gruppe 2" forsøg. På grund af en hemmeligholdelsesklausul får avisen kun adgang til at se en række faxer, logbøger samt oplyst navnet på firmaet ''RRRC Pharmaceuticals'' og at kontrakten var fra 1998.
Weekendavisen påviste, at dette firma øjensynligt ikke eksisterede på daværende tidspunkt og forelagde denne undersøgelse for Københavns Universitet sammen med et dokument, der viste, at Milena Penkowa i 2003 havde løjet sin mor og søster døde ved et trafikuheld. Dødsfaldene - der altså ikke var sket i virkeligheden - var hendes forklaring på, at hun først sent afleverede svaret på kritikken af hendes doktordisputats. Universitetet valgte efter at have modtaget Weekendavisens oplysninger med det samme at lade en spansk advokat undersøge sagen nærmere.<ref name="Rottefælden"/>
Den 3. februar 2011 udsendte Københavns Universitet så en [[pressemeddelelse]], hvor de angav, at Penkowa var blevet anmeldt til politiet for [[bedrageri]] og [[dokumentfalsk]], og til pressemeddelelsen udtalte Ralf Hemmingsen:<ref>{{Cite web
 | title = KU politianmelder tidligere medarbejder
 | url = http://nyheder.ku.dk/alle_nyheder/2011/2011.2/mp/
 | publisher = [[Københavns Universitet]]
 | date = 3. februar 2011
 | access-date =  5. februar 2011
 | archive-date =  9. februar 2011
 | archive-url = https://web.archive.org/web/20110209071906/http://nyheder.ku.dk/alle_nyheder/2011/2011.2/mp/
 | url-status = dead
 }}</ref>
{{citat2|Jeg må desværre konstatere, at der nu er grundlag for en stærk mistanke om forfalskning af dokumenter i forbindelse med dele af Milena Penkowas forskning. Vi vil derfor anmelde det til politiet, så forholdet kan blive efterforsket|Ralf Hemmingsen}}
Levende_personer Personbillede_savnes Jura Politik Historie Kommunikation Kultur Hobby Organisationer Uddannelsesinstitutioner Kriminalitet